text: 
  Sådan siger den 42-årige Frits Hansen  -  jurist, fuldmægtig i 
  Finansdepartementet, på tre måneders orlov fra jobbet, uhelbredelig 
  alkoholiker.
  
  Nu skal man ikke tro på alt, hvad han siger  -  til andre og til 
  sig selv. For sådan som han præsenterer sig i Bent William Rasmussens
   roman " Der ligger en mand på en bænk ", er det så som så med 
  friheden. I hundene
  
  Han er godt på vej til at gå i hundene på grund af sit drikkeri  - 
   professionelt, socialt, økonomisk. Midt i det hele får han meddelelse
   fra departementet om, at hans orlov vil forblive permanent  -  hans 
  afhængighed af de våde varer har gjort, at han har mistet sin 
  stilling. Og selv om drankere i modsætning til de fleste andre  -  
  menneskene er bødler og svin !  -  er fredelige folk, så er heller 
  ikke denne sandhed hele sandheden:
  
  " Vi havde sagt farvel til verden og var gået ind i vore egne 
  drømme, hvor det kunne være pragtfuldt, og det kunne være et helvede.
   "
  
  
  
  